T-Mobile spája infolinky pre mesačné programy
T-Mobile Slovenskospája od 2. januára 2006 existujúce infolinky určené štandardným mesačným programom služieb do jednej linky 12345.
2. jan 2006 o 9:39
Mobile Slovensko v rámci skvalitňovania svojich služieb zákazníkom spája od 2. januára 2006 existujúce infolinky určené štandardným mesačným programom služieb do jednej linky 12345. Operátor tvrdí, že zákazníci tak získajú viacero výhod spojených s komunikáciou so svojim operátorom.
Od uvedeného dátumu sa pre mesačné programy služieb spájajú linky
123 20 – Moje služby
123 30 – T-Mobile Infolinka
123 53 – Doplnkové služby
123 80 – Minúty
do jedinej linky 123 45 Služby zákazníkom.
Na linke 123 45 sa zákazníci mesačných programov dozvedia všetky dôležité informácie o nových kampaniach a akciách, informácie o faktúrach, o prevolaných minútach, odoslaných SMS, prenesených dátach, počte bodov v T-Mobile Clube, môžu si tu aktivovať, deaktivovať alebo nastaviť služby a takisto dobiť Easy kartu.
Spájanie do jednej linky Služby zákazníkom prináša so sebou viacero výhod. V prvom rade si zákazníci nebudú musieť pamätať množstvo telefónnych čísiel a na linku 123 45 majú jednoduchý prístup dokonca aj zo zahraničia (hovor je spoplatnený podľa cenníka daného roamingového partnera).
Prehľadné menu linky 123 45 Služby zákazníkom je rozdelené do siedmich sekcií:
Voľba 1 – Info o ponuke, akciách, službách a cenách
Voľba 2 – Aktivácia, zmena, deaktivácia služieb
Voľba 3 – Info o prevolaných minútach, odoslaných správach, prenesených dátach a počte bodov v T-Mobile Clube
Voľba 4 – Info o stave faktúr
Voľba 5 – Dobíjanie Easy z mesačného programu alebo kupónom
Voľba 6 – Spojenie s operátorom
Voľba 8 – Prepnutie do anglického jazyka
Volanie na linku 123 45 Služby zákazníkom zo siete T-Mobile Slovensko zostáva pre zákazníkov so štandardným mesačným programom služieb bezplatné. Iba Voľba 3 – Informácie o spotrebe, je spoplatnená sumou 3 Sk (bez DPH) bez ohľadu na dĺžku hovoru. Zákazník je pred vstupom do tejto sekcie na spoplatnenie upozornený a musí svoju voľbu ešte raz potvrdiť.
Linky určené pre Easy ostávajú bez zmeny.
T-